ᱨᱟᱡᱤᱵᱽ ᱜᱟᱱᱫᱷᱤ
ᱨᱟᱡᱤᱵᱽ ᱜᱟᱱᱫᱷᱤ ᱫᱚ ᱥᱤᱧᱚᱛ ᱨᱤᱱᱤᱡ ᱡᱚᱛᱚ ᱠᱷᱚᱱ ᱠᱚᱢ ᱵᱚᱪᱷᱚᱨ ᱨᱤᱱᱤᱡ ᱢᱟᱨᱟᱝ ᱢᱚᱱᱛᱨᱤ ᱠᱟᱱᱟᱭ ᱾ ᱢᱟᱹᱱ ᱨᱟᱡᱤᱵᱽ ᱜᱟᱱᱫᱷᱤ ᱦᱟᱜ ᱡᱟᱱᱟᱢ ᱫᱚ ᱒᱐ ᱚᱜᱚᱥᱴ ᱑᱙᱔᱔ ᱨᱮ ᱦᱩᱭ ᱞᱮᱱᱟ ᱟᱨ ᱒᱑ ᱢᱮ ᱑᱙᱙᱑ ᱨᱮ ᱟᱛᱚᱸᱠᱚᱵᱟᱫᱤ ᱥᱚᱸᱜᱚᱴᱷᱚᱱ ᱵᱳᱢᱟ ᱵᱞᱟᱥᱴ ᱛᱮ ᱯᱮᱨᱩᱵᱩᱫᱩᱨ ᱨᱮ ᱢᱟᱹᱱᱢᱤ ᱵᱳᱢ ᱛᱮ ᱠᱚ ᱜᱚᱡ ᱞᱮᱫᱮᱭᱟ ᱾[᱑][᱒] ᱩᱱ ᱡᱚᱦᱚᱜ ᱫᱚ ᱔᱖ ᱵᱚᱪᱷᱚᱨ ᱩᱢᱮᱨ ᱛᱟᱭ ᱛᱟᱦᱮᱸ ᱠᱟᱱᱟ ᱾[᱓]
ᱡᱤᱭᱚᱱᱤᱥᱟᱯᱲᱟᱣ
ᱨᱟᱡᱤᱵᱽ ᱜᱟᱱᱫᱷᱤᱭᱟᱜ ᱢᱚᱱᱮ ᱫᱚ ᱨᱟᱡᱽᱱᱤᱛᱤ ᱨᱮ ᱫᱚ ᱨᱟᱹᱥᱠᱟᱹ ᱜᱮ ᱵᱟᱝ ᱛᱟᱦᱮᱸ ᱠᱟᱱ ᱛᱟᱭᱟ ᱟᱨ ᱩᱱᱤ ᱫᱚ ᱢᱤᱫᱴᱟᱹᱝ ᱮᱭᱟᱨᱞᱟᱭᱤᱱᱥ ᱨᱮ ᱯᱟᱭᱞᱳᱴ ᱮ ᱪᱟᱹᱠᱤᱨᱤ ᱠᱟᱱ ᱛᱟᱦᱮᱸᱱ ᱾ ᱑᱙᱘᱐ ᱨᱮ ᱟᱡᱤᱡ ᱵᱚᱠᱚᱛ ᱠᱚᱲᱟ ᱥᱚᱸᱡᱚᱭ ᱜᱟᱱᱫᱷᱤ ᱩᱰᱟᱹᱱ ᱜᱟᱹᱰᱤ ᱮᱠᱥᱤᱰᱮᱸᱴ ᱛᱮ ᱴᱟᱴᱠᱟ ᱜᱮᱭ ᱜᱚᱡ ᱮᱱ ᱛᱟᱭᱚᱢ ᱟᱡ ᱟᱭᱳ ᱤᱱᱫᱤᱨᱟ ᱜᱟᱸᱫᱷᱤ ᱜᱚᱲᱚ ᱞᱟᱹᱜᱤᱫ ᱛᱮ ᱑᱙᱘᱒ ᱨᱮ ᱨᱟᱡᱤᱵᱽ ᱜᱟᱸᱫᱷᱤ ᱫᱚ ᱨᱟᱡᱽᱟᱹᱨᱤ ᱨᱮ ᱵᱚᱞᱚ ᱮᱱᱟᱭ ᱾ ᱚᱢᱮᱴᱷᱤ ᱠᱷᱚᱱ ᱤᱞᱮᱠᱥᱚᱱ ᱨᱮ ᱡᱤᱛᱠᱟᱹᱨ ᱠᱟᱛᱮ ᱨᱟᱡᱤᱵᱽ ᱜᱟᱸᱫᱷᱤ ᱥᱟᱝᱥᱚᱫᱽ ᱮ ᱵᱮᱱᱟᱣ ᱮᱱᱟ ᱾ ᱓᱑ ᱚᱠᱴᱚᱵᱚᱨ ᱑᱙᱘᱔ ᱨᱮ ᱢᱟᱨᱟᱝ ᱢᱚᱱᱛᱨᱤ ᱤᱱᱫᱤᱨᱟ ᱜᱟᱸᱫᱷᱤ ᱫᱚ ᱟᱡᱤᱡ ᱵᱚᱰᱤᱜᱟᱰ ᱜᱮᱭ ᱜᱚᱡ ᱠᱮᱫᱮᱭᱟ ᱚᱱᱟ ᱛᱟᱭᱚᱢ ᱛᱮ ᱨᱟᱡᱤᱵᱽ ᱜᱟᱸᱫᱷᱤ ᱵᱷᱟᱨᱚᱛ ᱨᱤᱱᱤᱡ ᱢᱟᱨᱟᱝ ᱢᱚᱱᱛᱨᱤ ᱵᱮᱱᱟᱣ ᱮᱱᱟᱭ ᱾
1. ᱨᱟᱡᱤᱵᱽ ᱜᱟᱱᱫᱷᱤ ᱫᱚ ᱥᱤᱧᱚᱛ ᱨᱮ ᱤᱱᱯᱷᱚᱨᱢᱮᱥᱚᱱ ᱨᱮᱵᱷᱚᱞᱭᱩᱥᱚᱱ ᱨᱤᱱᱤᱡ ᱥᱤᱨᱡᱚᱱᱤᱭᱟᱹ ᱢᱮᱱᱛᱮ ᱠᱚ ᱢᱟᱱᱟᱣ ᱮᱭᱟ ᱾ᱫᱤᱥᱚᱢ ᱨᱮᱱᱟᱜ ᱠᱚᱢᱯᱭᱩᱴᱚᱨᱟᱭᱤᱡᱮᱥᱚᱱ ᱟᱨ ᱴᱮᱞᱤᱠᱚᱢᱭᱩᱱᱤᱠᱮᱥᱚᱱ ᱦᱩᱞᱥᱟᱹᱭ ᱨᱮᱱᱟᱜ ᱥᱟᱨᱦᱟᱣᱱᱟ ᱫᱚ ᱟᱡ ᱜᱮᱭ ᱧᱟᱢᱟ ᱾
2. ᱴᱚᱴᱷᱟᱣᱟᱨᱤ ᱟᱯᱚᱱ-ᱥᱚᱨᱠᱟᱨ ᱥᱚᱸᱥᱛᱷᱟ ᱨᱮ ᱛᱤᱨᱞᱟᱹ ᱠᱚ ᱓᱓% ᱨᱤᱡᱚᱨᱵᱮᱥᱚᱱ ᱧᱟᱢ ᱦᱚᱪᱚ ᱠᱚ ᱞᱟᱹᱜᱤᱫ ᱮ ᱠᱟᱹᱢᱤ ᱠᱮᱫ-ᱟ ᱾
3. ᱢᱚᱱᱚᱛᱤᱭᱟᱹ ᱠᱚᱣᱟᱜ ᱩᱢᱮᱨ ᱫᱚ ᱒᱑ ᱵᱚᱪᱷᱚᱨ ᱠᱷᱚᱱ ᱠᱚᱢ ᱠᱟᱛᱮ ᱑᱘ ᱵᱚᱪᱷᱚᱨ ᱫᱷᱟᱹᱵᱤᱡ ᱨᱤᱱ ᱡᱩᱣᱟᱹᱱ ᱠᱚ ᱵᱟᱪᱷᱱᱟᱣ ᱨᱮ ᱵᱷᱳᱴ ᱮᱢ ᱨᱮᱱᱟᱜ ᱟᱹᱭᱫᱟᱹᱨ ᱫᱚ ᱨᱟᱡᱤᱵᱽ ᱜᱟᱱᱫᱷᱤ ᱜᱮᱭ ᱮᱢ ᱦᱚᱪᱚ ᱟᱠᱟᱫ ᱠᱚᱣᱟ ᱾
4. ᱨᱟᱡᱤᱵᱽ ᱜᱟᱸᱫᱷᱤ ᱭᱟᱜ ᱥᱟᱥᱚᱱ ᱥᱚᱢᱚᱭ ᱨᱮᱜᱮ ᱯᱚᱸᱪᱟᱭᱚᱛᱨᱟᱡᱽ ᱨᱮᱱᱟᱜ ᱯᱟᱥᱱᱟᱣ ᱦᱩᱭ ᱞᱮᱱᱟ ᱾
ᱱᱟᱜᱟᱢᱥᱟᱯᱲᱟᱣ
ᱟᱨᱳᱯ ᱛᱟᱦᱮᱸ ᱠᱟᱱᱟ ᱡᱮ ᱨᱟᱡᱤᱵᱽ ᱜᱟᱱᱫᱷᱤ ᱥᱩᱤᱰᱮᱱ ᱠᱚᱢᱯᱟᱱᱤ ᱵᱳᱯᱷᱳᱨᱥ ᱥᱟᱞᱟᱜ ᱢᱮᱥᱟ ᱠᱟᱛᱮ ᱠᱚ ᱜᱷᱚᱴᱟᱞᱟ ᱞᱮᱫ-ᱟ , ᱡᱟᱦᱟᱸ ᱠᱷᱟᱹᱛᱤᱨ ᱟᱡ ᱟᱹᱰᱤ ᱰᱷᱮᱨ ᱵᱷᱟᱜᱽ ᱮ ᱧᱟᱢ ᱞᱮᱫ-ᱟ ᱾ ᱯᱩᱱ ᱥᱟᱭ ᱵᱳᱯᱷᱳᱨᱥ ᱛᱳᱯᱳ ᱥᱚᱩᱫᱟ ᱨᱮᱱᱟᱜ ᱜᱚᱱᱚᱝ ᱫᱚ ᱑ᱹ᱓ ᱟᱨᱳᱵᱽ ᱰᱳᱞᱟᱨ ᱛᱟᱦᱮᱸ ᱠᱟᱱᱟ ᱾ ᱟᱨᱳᱯ ᱛᱟᱦᱮᱸ ᱠᱟᱱᱟ ᱡᱮ ᱥᱩᱤᱰᱮᱱ ᱦᱟᱹᱛᱤᱭᱟᱹᱨ ᱠᱚᱢᱯᱟᱱᱤ ᱵᱳᱯᱷᱳᱨᱥ ᱵᱷᱟᱨᱚᱛ ᱥᱟᱞᱟᱜ ᱢᱮᱥᱟ ᱠᱟᱛᱮ ᱥᱚᱣᱫᱟ ᱞᱟᱹᱜᱤᱫ ᱛᱮ ᱑ᱹ᱔ ᱠᱚᱨᱚᱰ ᱰᱳᱞᱟᱨ ᱨᱮᱱᱟᱜ ᱜᱷᱩᱥ ᱠᱤᱱ ᱦᱟᱹᱴᱤᱧ ᱞᱮᱫᱼᱟ ᱾
ᱟᱹᱰᱤ ᱫᱤᱱ ᱫᱷᱟᱹᱵᱤᱡ ᱨᱟᱡᱤᱵᱽ ᱜᱟᱱᱫᱷᱤ ᱭᱟᱜ ᱧᱩᱛᱩᱢ ᱱᱚᱶᱟ ᱟᱥᱟᱢᱤ ᱞᱤᱥᱴ ᱨᱮ ᱥᱮᱞᱮᱫ ᱛᱟᱦᱮᱸ ᱠᱟᱱᱟ ᱤᱠᱷᱟᱹᱱ ᱟᱡ ᱜᱚᱡ ᱛᱟᱭᱚᱢ ᱟᱡᱟᱜ ᱧᱩᱛᱩᱱ ᱚᱱᱟ ᱞᱤᱥᱴ ᱠᱷᱚᱱ ᱠᱚ ᱚᱪᱚᱜ ᱠᱮᱫ-ᱟ ᱾ ᱥᱤᱵᱤᱟᱭᱤ ᱱᱚᱶᱟ ᱢᱟᱢᱞᱟ ᱨᱮᱱᱟᱜ ᱠᱚ ᱛᱚᱱᱟᱜᱷᱚᱱᱟ ᱞᱮᱫ ᱜᱮᱭᱟ, ᱤᱠᱷᱟᱹᱱ ᱥᱚᱨᱠᱟᱨ ᱵᱚᱫᱚᱞ ᱛᱟᱭᱚᱢ ᱥᱤᱵᱤᱟᱭᱤ ᱠᱚᱣᱟᱜ ᱛᱚᱱᱟᱜᱷᱚᱱᱟ ᱨᱮᱱᱟᱜ ᱫᱤᱥᱟᱹ ᱦᱚᱸ ᱞᱮᱛᱟᱲ ᱵᱚᱫᱚᱞ ᱤᱫᱤᱭᱮᱱ ᱛᱟᱠᱚᱣᱟ ᱾ ᱡᱳᱡᱤᱱᱫᱚᱨ ᱥᱤᱝ ᱥᱤᱵᱤᱟᱭᱤ ᱪᱤᱯᱷ ᱛᱟᱦᱮᱸᱱ ᱚᱠᱛᱚ ᱨᱮ ᱥᱩᱤᱰᱮᱱ ᱠᱷᱚᱱ ᱥᱤᱵᱤᱟᱭᱤ ᱮᱡᱮᱱᱥᱤ ᱤᱢᱯᱚᱴᱟᱱᱴ ᱰᱚᱠᱩᱢᱮᱱᱴ ᱟᱹᱜᱩ ᱞᱟᱹᱜᱤᱫ ᱠᱚ ᱥᱚᱠᱥᱮᱥ ᱞᱮᱱᱟ ᱾ ᱱᱚᱶᱟ ᱛᱟᱭᱚᱢ ᱡᱳᱜᱤᱱᱫᱚᱨ ᱥᱤᱝ ᱮ ᱞᱟᱹᱭ ᱠᱮᱫ-ᱟ ᱡᱮ ᱱᱚᱶᱟ ᱢᱟᱢᱞᱟ ᱨᱮᱱᱟᱜ ᱥᱚᱞᱦᱮ ᱫᱚ ᱦᱩᱭ ᱟᱠᱟᱱᱟ ᱾ ᱡᱩᱫᱤ ᱵᱤᱞᱚᱢᱚᱜ ᱠᱟᱱᱟ ᱛᱚᱵᱮ ᱠᱣᱟᱴᱨᱚᱪᱤ ᱵᱷᱟᱨᱚᱛ ᱨᱩᱣᱟᱹᱲ ᱟᱹᱜᱩ ᱠᱟᱛᱮ ᱠᱳᱴ ᱨᱮ ᱦᱟᱡᱚᱨᱮ ᱯᱮ ᱾ ᱟᱡ ᱚᱪᱚᱜ ᱛᱟᱭᱚᱢ ᱥᱤᱵᱤᱟᱭᱤ ᱭᱟᱜ ᱪᱟᱞ ᱦᱚᱸ ᱵᱚᱫᱚᱞ ᱮᱱᱟ ᱾ ᱚᱱᱟ ᱥᱚᱢᱚᱭ ᱨᱮ ᱚᱱᱠᱟ ᱜᱮ ᱟᱹᱰᱤᱜᱟᱱ ᱪᱟᱞ ᱪᱟᱹᱞᱩ ᱭᱮᱱᱟ ᱡᱮ ᱠᱣᱟᱴᱨᱚᱪᱤ ᱫᱚᱭ ᱨᱟᱲᱟᱫᱩᱜ ᱮᱱᱟ ᱾ ᱡᱟᱦᱟᱸ ᱛᱤᱥ ᱫᱤᱞᱞᱤ ᱠᱚᱴ ᱦᱤᱱᱫᱩᱡᱟ ᱵᱚᱭᱦᱟ ᱠᱚᱭ ᱨᱟᱲᱟ ᱠᱮᱫ ᱠᱚᱣᱟ, ᱥᱤᱵᱤᱟᱭᱤ ᱞᱚᱱᱰᱚᱱ ᱠᱚᱴ ᱮ ᱞᱟᱹᱭ ᱟᱫᱮᱭᱟ ᱡᱮ ᱠᱣᱟᱴᱨᱚᱪᱤ ᱵᱤᱨᱩᱫᱷ ᱨᱮ ᱪᱮᱫ ᱮᱵᱷᱤᱰᱮᱱᱥ ᱦᱚᱸ ᱵᱟᱹᱱᱩᱜᱼᱟ ᱾ ᱠᱣᱟᱴᱨᱚᱪᱤᱭᱟᱜ ᱥᱤᱞ ᱟᱠᱟᱣᱩᱸᱴ ᱠᱷᱩᱞᱟᱹ ᱞᱟᱹᱜᱤᱫ ᱛᱮ ᱠᱚᱴ ᱟᱫᱮᱥ ᱮ ᱮᱢ ᱠᱮᱫᱼᱟ ᱾ ᱞᱚᱜᱚᱱ ᱞᱚᱜᱚᱱ ᱠᱣᱟᱴᱨᱚᱪᱤ ᱟᱹᱭᱩᱵ ᱵᱷᱤᱛᱤᱨ ᱨᱮ ᱚᱱᱟ ᱟᱠᱟᱣᱩᱸᱴ ᱠᱷᱚᱱ ᱯᱩᱭᱥᱟᱹᱭ ᱚᱰᱚᱠ ᱪᱟᱵᱟ ᱞᱮᱫᱼᱟ ᱾
᱒᱐᱐᱗ ᱨᱮ ᱨᱮᱰ ᱠᱚᱨᱱᱚᱨ ᱱᱚᱴᱤᱥ ᱟᱫᱷᱟᱨ ᱛᱮ ᱟᱨᱡᱮᱱᱴᱤᱱᱟ ᱯᱩᱞᱤᱥ ᱠᱣᱟᱴᱨᱚᱪᱷᱤ ᱠᱚ ᱟᱨᱮᱥᱴ ᱞᱮᱫᱮᱭᱟ ᱾ ᱩᱱᱤ ᱒᱕ ᱫᱤᱱ ᱯᱩᱞᱤᱥ ᱦᱟᱹᱲᱤ ᱨᱮᱭ ᱛᱟᱦᱮᱸ ᱠᱟᱱᱟ ᱾ ᱟᱹᱰᱤ ᱫᱤᱱ ᱛᱟᱭᱚᱢ ᱥᱤᱵᱤᱟᱭᱤ ᱱᱚᱣᱟ ᱠᱟᱛᱷᱟᱭ ᱞᱟᱹᱭ ᱠᱮᱫᱼᱟ ᱾ ᱥᱤᱵᱤᱟᱭᱤ ᱟᱡᱟᱜ ᱚᱸᱰᱮ ᱨᱩᱣᱟᱹᱲ ᱞᱟᱹᱜᱤᱱ ᱟᱹᱰᱤ ᱵᱤᱞᱚᱢ ᱛᱮ ᱠᱚᱴ ᱨᱮᱭ ᱫᱟᱠᱷᱚᱞ ᱞᱮᱫᱼᱟ ᱾ ᱛᱟᱭᱚᱢ ᱛᱮ ᱠᱣᱟᱴᱨᱚᱪᱤ ᱡᱟᱢᱤᱱ ᱛᱮ ᱨᱟᱲᱟ ᱠᱟᱛᱮ ᱟᱠᱚ ᱫᱤᱥᱚᱢ ᱤᱴᱟᱞᱤ ᱛᱮᱭ ᱨᱩᱣᱟᱹᱲ ᱞᱮᱱᱟ ᱾
ᱥᱤᱵᱤᱟᱭᱤ ᱭᱟᱜ ᱵᱷᱩᱢᱤᱠᱟ ᱨᱮᱱᱟᱜ ᱥᱳᱢᱟᱞᱚᱪᱚᱱᱟᱥᱟᱯᱲᱟᱣ
ᱱᱚᱣᱟ ᱢᱟᱢᱞᱟ ᱨᱮ ᱥᱤᱵᱤᱟᱭᱤ ᱡᱟᱦᱟᱸ ᱞᱮᱠᱟ ᱠᱚ ᱠᱟᱹᱢᱤ ᱞᱮᱫᱼᱟ, ᱚᱱᱟᱨᱤᱱ ᱵᱤᱥᱮᱥᱚᱜᱽᱭᱚᱸ, ᱥᱟᱢᱟᱡᱤᱠ ᱠᱚᱨᱢᱤ, ᱯᱚᱞᱤᱴᱤᱠᱟᱞ ᱯᱟᱴᱤ ᱟᱨ ᱦᱚᱲ ᱠᱚ ᱟᱹᱰᱤ ᱡᱩᱨ ᱠᱚ ᱥᱳᱢᱟᱞᱚᱪᱚᱱᱟ ᱞᱮᱫᱼᱟ ᱾ ᱠᱤᱪᱷᱩᱜᱟᱱ ᱯᱚᱭᱮᱱᱴ ᱵᱚᱱ ᱧᱮᱞᱟᱼ
- ᱯᱩᱭᱞᱩ ᱤᱱᱯᱷᱚᱨᱢᱮᱥᱚᱱ ᱨᱤᱯᱚᱴ ᱮᱢ ᱨᱮ ᱟᱹᱰᱤᱜᱟᱱ ᱵᱤᱞᱚᱢ
- ᱱᱮᱦᱚᱨ ᱥᱟᱠᱟᱢ (letters rogatories) ᱵᱷᱮᱡᱟ ᱨᱮ ᱟᱹᱰᱤᱜᱟᱱ ᱵᱤᱞᱚᱢ
- ᱒᱐᱐᱔ ᱨᱮ ᱫᱤᱞᱞᱤ ᱦᱟᱭᱠᱳᱴ ᱟᱜ ᱰᱤᱥᱤᱥᱚᱱ ᱵᱤᱨᱩᱫᱷ ᱛᱮ ᱵᱟᱠᱚ ᱚᱯᱤᱞ ᱞᱮᱫᱼᱟ
- ᱠᱣᱟᱴᱨᱚᱪᱤ ᱭᱟᱜ ᱞᱚᱱᱰᱚᱱ ᱨᱮᱱᱟᱜ ᱵᱤᱱᱠ ᱜᱷᱟᱛᱟ ᱟᱨ ᱫᱩᱥᱨᱟᱹ ᱠᱚ ᱪᱟᱹᱞᱩ ᱟᱹᱨᱩ ᱠᱮᱫᱼᱟ
- ᱟᱨᱡᱮᱱᱴᱤᱱᱟ ᱠᱷᱚᱱ ᱠᱣᱟᱴᱨᱚᱪᱤ ᱨᱩᱣᱟᱹᱲ ᱟᱹᱜᱩ ᱞᱟᱹᱜᱤᱫ ᱠᱷᱩᱵ ᱠᱚᱢ ᱡᱩᱨᱤ ᱠᱮᱥ ᱠᱚ ᱵᱮᱱᱟᱣ ᱞᱮᱫᱼᱟ
- ᱚᱱᱟ ᱛᱟᱭᱚᱢ ᱛᱮ ᱦᱚᱸ, ᱞᱟᱛᱟᱨ ᱚᱫᱟᱞᱚᱛ ᱟᱜ ᱯᱷᱟᱹᱭᱥᱟᱞᱟ ᱵᱤᱨᱩᱫᱷ ᱛᱮ ᱪᱮᱫ ᱦᱚᱸ ᱵᱟᱠᱚ ᱚᱯᱤᱞ ᱞᱮᱫᱼᱟ
- ᱤᱱᱴᱚᱨᱯᱳᱞ ᱨᱮᱰ ᱠᱚᱨᱱᱚᱨ ᱱᱳᱴᱤᱥ ᱠᱚ ᱨᱩᱣᱟᱹᱲ ᱟᱹᱜᱩ ᱞᱮᱫᱼᱟ
- ᱟᱨ ᱢᱩᱪᱟᱹᱫ ᱨᱮ, ᱠᱣᱟᱴᱨᱚᱪᱤ ᱵᱤᱨᱩᱫᱷ ᱛᱮ ᱢᱚᱠᱚᱨᱫᱚᱢᱟ ᱠᱚ ᱨᱩᱣᱟᱹᱲ ᱟᱹᱜᱩ ᱞᱮᱫᱼᱟ ᱾
ᱥᱟᱹᱠᱷᱭᱟᱹᱛᱥᱟᱯᱲᱟᱣ
- ↑ Essay (21 ᱢᱮ 1991). "Assassination of Rajiv Gandhi and its aftermath". Knowledge Hub. Retrieved 19 ᱡᱟᱱᱩᱣᱟᱨᱤ 2013.
- ↑ Ramesh Vinayak (1 ᱯᱷᱮᱵᱽᱨᱩᱣᱟᱨᱤ 1999). "The Nation: Terrorism: The RDX Files". India-today.com. Retrieved 7 ᱢᱟᱨᱪ 2010.
- ↑ Ahluwalia, Meenakshi (1991-01-01). Assassination of Rajiv Gandhi – Shashi Ahluwalia, Meenakshi Ahluwalia. Mittal Publications. ISBN 978-81-7099-315-5. Retrieved 19 ᱡᱟᱱᱩᱣᱟᱨᱤ 2013.
ᱵᱟᱦᱨᱮ ᱡᱚᱱᱚᱲᱥᱟᱯᱲᱟᱣ
Media related to ᱨᱟᱡᱤᱵᱽ ᱜᱟᱱᱫᱷᱤ at Wikimedia Commons Quotations related to ᱨᱟᱡᱤᱵᱽ ᱜᱟᱱᱫᱷᱤ at Wikiquote
- Profile at PMO website
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn fij_Latn sat_Olck eng_Latn eng_Latn